Publication: Magyar Közlöny
Issue: MK-1999-32 (Year: 1999, Number: 32)
Era: 1990-2004
Section: számot adni. [Az 1995. évi XCVI. törvény 161. §-ának
Paragraph Index: 213

(4) bekezdés szerint élet- és nem-életbiztosítási ág bontásban kell beszámolni, valamint a 166. § értelmében — a Biztosításfelügyeletre megküldött ütemterv szerint — a törvényben meghatározott portfoliónak a törvény hatálybalépését követő három éven belül kell megfelelni.] Egyéves és annál rövidebb lejáratú állam által kibocsátott értékpapír: idetartozik az egy éves és annál rövidebb lejáratú állampapír, illetve minden olyan egyéves és annál rövidebb lejáratú értékpapír, amelyben foglalt kötelezettség teljesítéséért az állam készfizető kezességet vállal, és az MNB belföldi jegybankképes értékpapírnak minősíti. Egy évnél hosszabb lejáratú állam által kibocsátott értékpapír: idetartozik az egy évnél hosszabb lejáratú állampapír, illetve minden olyan egy évnél hosszabb lejáratú értékpapír, amelyben foglalt kötelezettség teljesítéséért az állam készfizető kezességet vállal és az MNB belföldi jegybankképes értékpapírnak minősíti. MNB által kibocsátott értékpapír: ide csak a jegybanki letéti jegy és a KVH Rt. kötvény sorolható. Hitelintézeti betét és értékpapír: idetartozik a hitelintézeti betétszámlán lekötött pénzösszeg, vagy hitelintézeti kibocsátású értékpapír és hitelviszonyt megtestesítő okirat. Tőzsdén jegyzett részvény: idetartozik a tőzsdén jegyzett és/vagy forgalmazott értékpapír. 1999/32. szám Tőzsdén nem jegyzett részvény: idetartozik a tőzsdére be nem vezetett és nem forgalmazott értékpapír. Közüzemi vállalatok által kibocsátott értékpapír: idetartozik a közüzemi vállalatok által kibocsátott kötvény, részvény. Külön jogszabályban meghatározott jelzáloglevél: idetartozik az ingatlanra vonatkozó jelzáloglevél is. A befektetések elért hozama: a könyvelt hozam értendő alatta (ingatlanok esetében idetartozik a bérleti díj összege is).

Source: https://magyarkozlony.hu/hivatalos-lapok/c9ba6a74623b9cf7560263122eeafa0c09367bc4/dokumentumok/4f3f2f630e91bdb8e54a8f9e3b22098664d59633/letoltes